Tuhatkätinen Avalokiteshvara Sichuanissa, Kiinassa.
**Avalokiteshvara** (sanskritiksi अवलोकितेश्वर), tai **Avalokiteśvara**, on varsinkin tiibetinbuddhalaisuudessa tunnettu bodhisattva, joka on Buddhan*selvennä* myötätunnon ruumiillistuma.

Mahayana-traditiossa Avalokiteshvaran katsotaan antaneen lupauksen kuunnella kaikkien tuntevien olentojen rukouksia ja huolia. Avalokiteshvara myös on päättänyt siirtää omaa buddhaksi tulemistaan tästä syystä auttaakseen kaikkia olentoja saavuttamaan nirvanan. Vajrayanassa Avalokiteshvara on joko aikaisemman maailman myötätuntoinen munkki tai sitten itse myötätunnon ruumillistuma. Theravadabuddhalaisuudessa Avalokiteshvaralle ei anneta juurikaan tilaa. Tiibetinbuddhalaisuuden mukaan Avalokiteshvara edustaa myötätuntoa samalla tavalla kuin vajrayanassakin. Padmasambhavan väitetään ennustaneen Avalokiteshvaran ruumillistumisen hengellisen johtajan ja suuren opettajan, eli laman, muodossa. Dalai-lamaa pidetään tiibetinbuddhalaisuudessa Avalokiteshvaran ruumillistuma.

Nimet
-----

Nimitys Avalokiteshvara on sanskritia ja tarkoittaa kutakuinkin "herra, joka valvoo" tai "herra, joka katsoo perään".

Avalokiteshvara tunnetaan muutamalla muullakin nimellä. Näistä tyypillisimmät ovat:

| Nimi | Alkuperäiskieli | Merkitys | Huom. |
| --- | --- | --- | --- |
| Avalokita | sanskrit | Kaikkinäkevä |  |
| Kannon (観音) | japani |  |  |
| Lokanata | sanskrit | Maailman herra |  |
| Lokeshvara | sanskrit | Universaali maailman herra |  |
| Mahakarunika | sanskrit | Suuri myötätunto |  |
| Guanyin (觀音) | kiina | "Myötätunnolla alas katsova herra" tai "hän, joka havaitsee äänet" |  |
| Chenrezig (སྤྱན་རས་གཟིགས་) | tiibet | Aina näkevät silmät |  |
| Quán thê âm | vietnam | Buddha, joka havaitsee äänet |  |

Ikonografia
-----------

Avalokiteshvaran kuvaukseen kuuluvat joko tuhat kättä tai yhdettoista kasvot, tai molemmat.

Legendan mukaan yksitoista kasvoa saivat alkunsa siitä, kun Avalokiteshvara suri kaikkia maailman olentoja, jotka tarvitsisivat apua valaistumiseensa. Suru sai hänen päänsä halkeamaan, jolloin toinen bodhisattva, Amitabha, loi jokaisesta haljenneesta pään kappaleesta Avalokiteshvaralle uudet kasvot.

Tuhat kättä tulivat legendan mukaan myös Amitabhalta, jotta Avalokiteshvaralla olisi tarpeeksi käsipareja auttaakseen kaikkia olentoja. Joissain kuvauksissa jokaisessa kädessä on myös silmä..

Galleria
--------

* Bhutanilainen thangka-maalaus nelikätisestä Avalokiteshvarasta.Bhutanilainen thangka-maalaus nelikätisestä Avalokiteshvarasta.
* Tuhatkätinen Avalokiteshvara kiinalaisessa temppelissä.Tuhatkätinen Avalokiteshvara kiinalaisessa temppelissä.
* Thaimaan kuninkaan Rama VIII:n käyttämä sinetti, jossa kuvattuna Avalokiteshvara.Thaimaan kuninkaan Rama VIII:n käyttämä sinetti, jossa kuvattuna Avalokiteshvara.
* Kuusikätinen Avalokiteshvara Singaporessa.Kuusikätinen Avalokiteshvara Singaporessa.
* Avalokiteshvaran patsas Pellingin kaupungissa, Sikkimissä.Avalokiteshvaran patsas Pellingin kaupungissa, Sikkimissä.

Lähteet
-------

1. 1 2 3  Avalokitesvara — Buddha World *www.tamqui.com*.  Arkistoitu 14.6.2020. Viitattu 25.11.2020.
2. ↑  Dalai Lama | Tibetan leader *Encyclopedia Britannica*. Viitattu 25.11.2020. (englanniksi)
3. 1 2  Avalokiteshvara | bodhisattva *Encyclopedia Britannica*. Viitattu 25.11.2020. (englanniksi)
4. ↑  Buddhist Deity: Avalokiteshvara (Common Names) *www.himalayanart.org*. Viitattu 25.11.2020.
5. ↑  Avalokiteshvara *Encyclopaedia Britannica*. Viitattu 14.4.2021.
6. ↑  Japanese Kannon Bodhisattva Statue Believed to Be Work of Celebrated 12th Century Sculptor Kaikei *Buddhistdoor Global*. Viitattu 14.4.2021.
7. ↑  Bodhisattva Avalokiteshvara (Chinese: Guanyin) (article) *Khan Academy*. Viitattu 25.11.2020. (englanniksi)
8. ↑  What does nam mô thiên thù thiên nhãn quán thê âm bô tát mean? *HiNative*.  16.2.2018. Viitattu 26.11.2020. (englanniksi)
9. ↑  Buddhist Studies, Deities: Avalokiteshvara (Guanyin) *www.buddhanet.net*. Viitattu 25.11.2020.

Aiheesta muualla
----------------

* Kuvia tai muita tiedostoja aiheesta **Avalokiteshvara** Wikimedia Commonsissa